उपजेल के बंदियों को मिलेगी निशुल्क विधिक सहायता
भास्कर संवाददाता| नरसिंहगढ़
तहसील विधिक सेवा समिति का शिविर बुधवार को उपजेल में लगाया गया। शिविर में अतिरिक्त मुख्य न्यायिक मजिस्ट्रेट सुनील कुमार शौक खास तौर से मौजूद थे। उन्होंने पूरे परिसर का निरीक्षण किया और बंदियों की समस्याओं की जानकारी ली। उन्होंने कहा कि जिन बंदियों के वकील नहीं हैं, उन्हें निशुल्क विधिक सहायता दी जाएगी। उपजेल की रसोई और बैरकों की व्यवस्थाएं भी देखीं। शिविर में विधिक सेवा समिति पैनल के सदस्य शाहिद सैफी, मनीष शर्मा, राधेश्याम राठौर, महेश शर्मा, रामेंद्र कोष्टि, पैरालीगल वालेंटियर्स दौलतराम विजयपुरिया, असद खां, उपजेलर जेवेंद्र सिंह बुंदेला, बिंदेश्वरी मिश्रा, रामनाथ तिवारी, राजनाथ तिवारी आदि शामिल हुए।
उपजेल में लगाए विधिक सेवा समिति के शिविर में समिति के सदस्यों ने बंदियों को उनके अधिकार बताए।
hin_Deva san_Deva hin_Deva hin_Deva